آوریلین 21-سی ساعات 12:00 اوچون دونیا-دا کروناویروسا یولوخان‌لارین سایی 2 میلیون 397 مین 216 نفره چاتیب.
بو باره‌ده دونیا ساغلیق تشکیلاتی‌نین گونده‌لیک راپوروندا دئییلیر.
معلوماتا اساساً، گون عرضینده 83 مین 006 نفر یئنی کروناویروسا یولوخوب، 5 مین 109 نفر ایسه دونیاسینی دییشیب. یولوخان‌لارین عمومی سایی 2 میلیون 397 مین 216 نفره، اؤلن‌لرین ایسه 162 مین 956 نفره چاتیب.
ان چوخ یولوخما و اؤلوم حال‌لاری آوروپا-دا قئیده آلینیب – 1 میلیون 187 مین 184 یولوخما و106 مین 342 اؤلوم حالی. آوروپا-دا گون عرضینده 38 مین 143 یولوخما حالی، 2 مین 756 اؤلوم حالی قئیده آلینیب.
ایکینجی یئرده گونئی و قوزیی امریکا قرارلاشیب. بورادا آوریلین 21-نه اولان معلومات‌لارا اساساً، یولوخان‌لارین سایی 893 مین 119 نفره، اؤلن‌لرین سایی ایسه 42 مین 686 نفره چاتیب.
اوچونجو یئری باتی -ساکیت اقیانوس بولگه سی توتور، بورادا عمومی‌لیکده 134 مین 506 یولوخما و 5 مین 685 اؤلوم حالی قئیده آلینیب.
اؤلکه‌لر عذره راپوردا ان چوخ یولوخما حال‌لاری امریکا-دا (810 مین 273)، ایسپانیا-دا (200 مین 210)، ایتالیا-دا (181 مین 228)، آلمانیا-دا (143 مین 457)، بؤیوک بریتانیا-دا (124 مین 747)، فرانسا-دا (113 مین 513)، تورکیه-‌ده (90 مین 980)، چین-ده (84 مین 250)، ایران-دا (83 مین 505) و روسیا-دا (52 مین 7633) قئیده آلینیب.
